Branka Cvjetičanin

**Branka Cvjetičanin** (Zagreb, 1969.) hrvatska interdisciplinarna umjetnica. Bavi se raznim oblicima umjetničkog izražavanja, od pokreta, suvremenog plesa, performativnih i multimedijskih umjetnosti. Surađuje s lokalnom i inozemnom umjetničkom scenom. Članica je hrvatskih i međunarodnih strukovnih udruga u kulturi.

## Biografija
Diplomirala je u Amsterdamu na Moving Academy for Performing Arts, site-specific kazališnu režiju, instalaciju i produkciju. Godine 2006. završila je poslijediplomski studij na Bauhaus Kollege u Dessau na programu UN Urbanism. Djeluje kroz umjetničke suradnje i samostalno.

Uz umjetnički rad, bavi se kulturnim politikama te upravljanjem projekata u kulturi. Od 1997. nezavisna je producentica u području vizualnih umjetnosti. U sklopu manifestacije EPK, Rijeka Europska prijestolnica kulture 2020, bila je voditeljica programa *27 susjedstva.* Jedna od umjetnica zastupljenih na izložbi *[[Vidljive]]* Muzeja suvremene umjetnosti u Zagrebu, 2023.

## Radovi
Većina njenih radova zasnovana je na in situ situaciji te odnosima uvjetovanima određenom  ekonomijom, politikom i poviješću. Za izvedbu odabire različite medije: live act, koreografske partiture, svjetlosne instalacije, izvedba govora umjetnika i druge izvedbene metode.

## Izložbe / akcije (odabir)
***Nevidljive'', 2023.'''

Zajednička nenajavljena umjetnička akcija pet umjetnica – Milijane Babić, Branke Cvjetičanin, Tajči Čekade, Nadije Mustapić i [[Nika Rukavina|Nike Rukavine]], izvedena je na otvorenju riječkog izdanja međuinstitucionalnog projekta / izložbe ''[[Vidljive]]'' u [[Muzej moderne i suvremene umjetnosti|Muzeju moderne i suvremene umjetnosti u Rijeci]]. Grupa umjetnica dolazi na otvorenje navedene izložbe s glavama pokrivenim papirnatim vrećicama uz poruku medijima u kojoj otkrivaju dentitet kao i razloge negodovanja, među ostalim organizacijske propusta te nedostatak dijaloga između kustosica i umjetnica.

***Delegacija*, 2017.*'

Izložba se bavi propalom Tvornicom alatnih strojeva i naseljem Prvomajska, koje se nalazi u blizini Galerije Prozori iz Zagreba. U naselju i danas žive radnici bivše tvornice, čiji su se pogoni nalazili i u Raši u Istri. Autorica organizira memorijalni izlet u Rašu, Krapan i Labin. Okuplja radnike, stanovnike zagrebačkog naselja Prvomajska, koji s umjetnicima odlaze u posjet stanovnicima Krapna. Iz političkih retorika ironično preuzima formu delegacije te propituje ulogu različitih političkih subjekata, kao i marginaliziranih ljudi i njihove paralelne povijesne naracije.

**''Ona govori povijest'', 2015.**

Izložba promišlja temu rata. *U odnosima između iz-govorenog povijesnog naslijeđa Očeva i nijemog naslijeđa Majki, čije ne-izgovorene [[Trauma|traume]] osvještava kao dio vlastita kulturnog nasljeđa i [[identitet]]a, autorica dekodira kolektivnu memoriju i geo-narative zarobljene povijesnom percepcijom. Izložba je sastavljena od fotografija i video rada koji dokumentiraju performans koji se kao rad u trajanju odvija na [[Krbavsko polje|Krbavskom polju]] u [[Lika|Lici]] od [[2008.]] godine*.

## Nagrade (odabir)
Godine 2022., kao voditeljici projekta *27 susjedstva* dodijeljena joj je nagrada za angažiranu umjetnost Erhard Busek, koju dodjeljuje Centar za napredne studije jugoistočne Europe Sveučilišta u Rijeci.

## Izvori

## Vanjske veze
* https://www.kamov-residency.org/hr/stvaraoci/polygon-centar-za-istrazivanja-i-razvoj-projekata-u-kulturi
* https://brankacvjeticanin.com/